941-2020

|  |  |
| --- | --- |
| **13.05.**  **srijeda** | Okupljanje grupe u zračnoj luci u Splitu u 14,15 sati. Upoznavanje sa voditeljem putovanja i prijava na let za Glasgow u 16,15 sati. Dolazak u Glasgow u 18,30 sati po lokalnom vremenu. Ukrcaj u autobus i vožnja prema ***Edinburghu***. Panoramska vožnja gradom: New Town, palača Holyrood, Royal Mile, škotski Parlament, Old Town,... Prijava i smještaj u hotel. Po želji grupe večernja šetnja gradom sa voditeljem putovanja. Povratak u hotel. Noćenje. |
| **14.05.**  **četvrtak** | Doručak. Odlazak u pješački razgled ***Edinburgha*** u pratnji voditelja putovanja. Edinburgh je jedan od najljepših europskih gradova okružen nizom stjenovitih brežuljaka, koji je u 18.st. dobio nadimak „Atena sjevera“. Ovaj grad kulture je od 2004. prema UNESCO-u postao prvi svjetski grad književnosti. U ovom predivnom i mističnom gradu književnica *J.K. Rowling* je osmislila priču o najpoznatijem čarobnjaku na svijetu *Harryju Potteru*. Odlazak do ***dvorca Edinburgh***, mogućnost organiziranog razgleda dvorca u kojemu se čuvaju škotski kraljevski dragulji i „kamen istine“, apartmani Mary Stuart i kapelica Sv. Margarete iz 11 st. Nakon razgleda odlazak do glavnih trgovačkih ulica Princes Street i Royal Mile. Slobodno vrijeme za kupovinu i osobne programe. Povratak u hotel. Noćenje. |
| **15.05.**  **petak** | Doručak. Po želji grupe odlazak autobusom do jednog od najtajanstvenijih mjesta u Škotskoj – *Rozlinske kapele*(***Rosslyn Chapel***) iz 15.st. poznatoj po priči o „*Svetom Gralu*“, opisanom u knjizi *Da Vincijev kod*. Nakon razgleda ukrcaj u autobus i vožnja do ***dvorca Stirling,*** kraljevske rezidencije Stewart gdje je 1543. god. okrunjena škotska kraljica Mary of the Scots uz mogućnost razgleda dvorca. Povratak u Edinburgh. Mogućnost organiziranog posjeta destileriji viskija. Slobodno vrijeme za osobne programe. Povratak u hotel. Noćenje. |
| **16.05.**  **subota**  **17.05.**  **nedjelja** | Doručak. Odjava iz hotela. Ukrcaj u autobus i odlazak do jednog od najljepših dvoraca Škotske, ***dvorca*** ***Inveraray*** u kojem je snimana božićna epizoda svjetski poznate serije ***Downton Abbey***. Smješten u zapadnoj Škotskoj na obali jezera *Loch Fyne* ovaj dvorac krasi prekrasna fasada i još ljepši interijer. Mogućnost organiziranog razgleda dvorca. Nastavak vožnje do ***Glasgowa***, najvećeg grada u Škotskoj koji se smjestio u dolini Lowlands, na rijeci Clyde. Danas je ovaj grad najpoznatiji po svom brodogradilištu na čijim su dokovima izgrađeni svjetski poznati brodovi kao *Queen Mary* i *Queen Elizabeth*. Prijava u hotel i smještaj. Kraći odmor. Odlazak u razgled gradskog središta: *Gradska vijećnica, Katedrala, Moderna galerija, most Clyde Arc,...*Nakon razgleda slobodno vrijeme za osobne programe. Povratak u hotel. Noćenje.  Ranija odjava iz hotela. Transfer do aerodroma. Prijava na let za Split u 06,20 sati. Dolazak u Zračnu luku Split u 10,20 sati. |

**CIJENA ARANŽMANA: 4.890,00 kn**

(kalkulacija na bazi minimalno 15 putnika)

**Uplata rezervacije: 800,00 kuna ( iznos promjenjiv - ovisno o cijeni zrakoplovne karte)**

nadoplata za 1/1 sobu na upit

**Program uključuje:** prijevoz zrakoplovom na relaciji Split – Glasgow – Split sa uključenim zrakoplovnim pristojbama, ručnom prtljagom max. dimenzija 56x45x25 cm (uključujući ručku i kotače), transfere prema programu putovanja, smještaj u hotelima 3\* u Edinburghu na bazi 3 noćenja sa doručkom i Glasgowu na bazi noćenja, razglede prema programu putovanja, putno zdravstveno osiguranje Generali, osiguranje od posljedica nesretnog slučaja, jamčevina za turistički paket aranžman, zakonom propisan PDV, voditelja putovanja i organizaciju putovanja.

**Program ne uključuje:** predanu prtljagu – više informacija u agenciji, izlet autobusom do Rosslyn Chapel i dvorca Stirling sa uključenim ulaznicama – 55 £, ( minimalan broj 15 prijavljenih putnika), informativne cijene ulaznica za dvorce: Edinburgh – 19,50 £ i Inveraray – 12,50 £, posjet destileriji sa uključenom degustacijom - 20 £ (obavezne prijave u agenciji, plaćanje na licu mjesta), ulaznice za kulturno-povijesne spomenike i muzeje koji nisu predviđeni razgledom, troškove osobne prirode, karte javnog gradskog prijevoza, dodatne troškove koji nisu navedeni programom, osobne troškove

**Preporuka:** uplata police rizika od otkaza putovanja: **135,00** kuna

**ZA OVO PUTOVANJE DOVOLJNA JE VAŽEĆA OSOBNA ISKAZNICA**